মধুসূদন মঞ্চ
মধুসূদন মঞ্চ হল ভারতের পশ্চিমবঙ্গ রাজ্যের রাজধানী কলকাতা শহরের ঢাকুরিয়া অঞ্চলে অবস্থিত একটি প্রেক্ষাগৃহ। এটি বাঙালি কবি মাইকেল মধুসূদন দত্তের নামে নামাঙ্কিত। প্রেক্ষাগৃহটি নিয়ন্ত্রণ ও পরিচালনা করে পশ্চিমবঙ্গ সরকারের তথ্য ও সংস্কৃতি মন্ত্রক। এই প্রেক্ষাগৃহটিতে নিয়মিত নাট্যানুষ্ঠান আয়োজিত হয়। ১৯৯৫ সালের ১২ অক্টোবর পশ্চিমবঙ্গের তৎকালীন মুখ্যমন্ত্রী জ্যোতি বসু এই প্রেক্ষাগৃহটি উদ্বোধন করেন।